Document ID: 32010D0114

PADOMES LĒMUMS
(2010. gada 16. februāris),
ar ko Lēmumu 1999/70/EK par valstu centrālo banku ārējiem revidentiem groza attiecībā uz Īrijas Centrālās bankas un Finanšu pakalpojumu iestādes ārējiem revidentiem
(2010/114/ES)
EIROPAS SAVIENĪBAS PADOME,
ņemot vērā Protokolu par Eiropas Centrālo banku sistēmas un Eiropas Centrālās bankas statūtiem, kas pievienots Līgumam par Eiropas Savienību un Līgumam par Eiropas Savienības darbību, un jo īpaši tā 27.1. pantu,
ņemot vērā Eiropas Centrālās bankas 2009. gada 14. decembra Ieteikumu ECB/2009/26 Eiropas Savienības Padomei par Īrijas Centrālās bankas un Finanšu pakalpojumu iestādes ārējiem revidentiem (1),
tā kā:
(1)
Eiropas Centrālās bankas (ECB) un Eurosistēmas valstu centrālo banku pārskati jārevidē neatkarīgiem ārējiem revidentiem, kurus ieteikusi ECB Padome un apstiprinājusi Eiropas Savienības Padome.
(2)
Īrijas Centrālās bankas un Finanšu pakalpojumu iestādes pašreizējo ārējo revidentu pilnvaras beigsies pēc 2008. finanšu gada revīzijas pabeigšanas. Tādēļ ir jāieceļ ārējie revidenti laikposmam, kas sākas 2009. finanšu gadā.
(3)
Laikposmam no 2009. finanšu gada līdz 2011. finanšu gadam Īrijas Centrālā banka un Finanšu pakalpojumu iestāde par ārējiem revidentiem ir izvēlējusies Deloitte & Touche.
(4)
ECB Padome ir ieteikusi apstiprināt Deloitte & Touche par Īrijas Centrālās bankas un Finanšu pakalpojumu iestādes ārējiem revidentiem laikposmam no 2009. finanšu gada līdz 2011. finanšu gadam.
(5)
Ir lietderīgi ievērot ECB Padomes ieteikumu un atbilstīgi grozīt Lēmumu 1999/70/EK (2),
IR PIEŅĒMUSI ŠO LĒMUMU.
1. pants
Lēmuma 1999/70/EK 1. panta 5. punktu aizstāj ar šādu punktu:
“5. Ar šo par Īrijas Centrālās bankas un Finanšu pakalpojumu iestādes ārējiem revidentiem laikposmam no 2009. finanšu gada līdz 2011. finanšu gadam apstiprina Deloitte & Touche.”
2. pants
Šo lēmumu paziņo Eiropas Centrālajai bankai.
3. pants
Šo lēmumu publicē Eiropas Savienības Oficiālajā Vēstnesī.
Briselē, 2010. gada 16. februārī

Labels: 2
4
11
9
18
15